Kamu bisa jelasin ke aku soal Yeo Jin-goo dalam bahasa bali?

Yeo Jin-goo embas 13 Agustus 1997, yusan dané 23 tiban. Saking alit dané sampun dados aktor utawi pragina sané nyarengin makudang-kudang drama. Punika mawinan dané kabaos "Nation Little Brother". Ring drama sané kasarengin dané sering dados peran utama sané kantun alit, minakadi ring drama A Frozen Flower (2008), Giant (2010), The Moon Embracing The Sun (2012) miwah I Miss You (2012). Saantukan peran dané ring The Moon Embracing The Sun (2012) miwah I Miss You (2012) puniki, dané prasida ngamolihang penghargaan Aktor Cilik Terbaik ring MBC Drama Awards (2012). Dané kasub sesampune nyarengin film thriller sané mamurda Hwayi: A Monster Boy (2013). Saantukan film puniki dané prasida ngamolihang kalih penghargaan Aktor Baru Terbaik, inggih punika ring Blue Dragon Film Awards sané kaping 34 miwah ring Koréan Association Of Film Critics Awards sané kaping 33. Wenten malih asiki drama sané mamurda Orange Marmalade sané ngranayang dané ngamolihang penghargaan Aktor Baru Terbaik ring KBS Drama Awards (2015). Sasukat punika dané sering dados pragina utama ring makudang-kudang drama minakadi Circle (2017), Reunited Worlds (2017), The Crowned Clown (2019), My Absolute Boyfriend (2019), miwah Hotel del Luna (2019).